IKKE SOM I BARNEHAGEN: - Et facebookinnlegg har omgjort norsk politikk til en barnehage, sa Sylvi Listhaug tirsdag. (Bildet er et illustrasjonsfoto.) Foto: Lumi Images/Hudolin-Kurtagic / Collection Mix: Subjects RF

Debatt

Ope brev til Sylvi Listhaug: Ikkje trakk på meg og barnehagen igjen!

I går trakka Norge sin justisminister på yrket mitt. I går trakka Sylvi Listhaug på barnet og barnebarnet ditt.

21. mars 2018

Dette er en kronikk. Kronikken gir uttrykk for skribentens holdning. Du kan sende inn kronikker og debattinnlegg til VG her.

Artikkelen er over to år gammel

I går trakka ho på meg som barnehagelærar, på yrkesstolheita mi,

I går trakka ho på alle kollegane mine, ho trakka på framtida di.

Ho sa fylgjande: « Eit facebookinnlegg som eg beklaga, har omgjort norsk politikk til ein barnehage».

Listhaug du snakka nedlatande om barnehagen, barnehagelæraren, om fagarbeidaren, om barnehagebarna som er Norge si framtid.

Kva meinte du om barnehagen, om alle oss som set barnehagen høgt?

Snakka du om krangel, skitkasting, falsk unnskyldning, rot, mangel på respekt for andre, og å gjere andre til syndebukk for noko ein sjølv har stelt i stand.

Trur du at det er dette som pregar barnehagen?

Ser du på oss som eit lågmål, legst på rangstigen? Eller snakka du mest om din politikk?

les også Sylvi Listhaug (Frp) presset til å gå av: – Støre er ikke egnet som statsminister

Din politikk er kanskje prega av dette Sylvi, men barnehagen har heilt andre verdiar.

Den norske barnehagen, som eg er ein del av, jobbar for demokrati, likestilling, likeverd – uavhengig av rase, religion og politisk parti.

Barnehagen møter den enkelte med respekt, vi ser heile mennesket,

og hugs barndommen har eigenverdi, barnet er eit heilt menneske.

Vi legg vekt på å sei gode ord til andre, ekte vennskap og å løyse konfliktar med ord.

Empati, danning, likt og ulikt, alle har stor verdi uansett kor dei bur på vår jord.

Sylvi Listhaug, i går gjorde du meg opprørt og forarga, ikkje trakk på meg og barnehagen igjen.

Du trampa inn i profesjonen min med støvlane på,

For meg er det heilt greitt at du med dine haldningar som minister må gå.

I barnehagen er det ingen som skal skamme seg,

Men din uttale var skammeleg.

BENTE RAUBOTI HAUKELAND, førskulelærar.

Publisert: 21.03.18 kl. 13:59

Mer om Sylvi Listhaug Barnehage